Príloha č.2	A/2013/23513

				Podmienky účasti pre zákazku s názvom:
„Vyhodnotenie plnenia úloh PHSR, vypracovanie jeho aktualizácie a 
akčného plánu do roku 2020“

Doklady pre splnenie podmienok účasti sú nasledovné:
-	1. Oprávnenie poskytovať službu vo vzťahu k predmetu zákazky.
Preukazuje sa: oskenovanou kópiou dokladu o oprávnení poskytovať službu.

-	2. Doklady o odbornej úrovni personálneho zabezpečenia plnenia predmetu zákazky prostredníctvom údajov o vzdelaní a odbornej praxi alebo odbornej kvalifikácii riadiacich zamestnancov, osobitne osôb zodpovedných za poskytnutie služby ako oskenované:

Kľúčový expert č. 1 – Expert na metodické vedenie a odbornú koordináciu procesu 
1.	VŠ vzdelanie min. 2. stupňa,
2.	minimálne 10-ročná odborná prax v oblasti prípravy rozvojových dokumentov, 
3.	preukázateľné skúsenosti s metodickým vedením a odbornou koordináciou min. 3 procesov prípravy rozvojových plánov na úrovni miest a/alebo regiónov, v každom s viac ako 50 autormi a spoluautormi pre jednotlivé oblasti rozvoja, z toho min. 2 dokumenty pre územie s počtom obyvateľov viac ako 200 000,
4.	odborná znalosť prístupov k rozvoju miest a/alebo regiónov, dôverná znalosť prostredia a rozvojových potrieb mesta Košice a jeho spádovej oblasti , preukázateľná min. 5 odbornými publikáciami/ článkami na túto tému z toho min. 1 týkajúci sa špecificky mesta Košice, resp. Košického samosprávneho kraja a jeho spádovej oblasti.
Uchádzač splnenie podmienky účasti v bodoch 1. až 3. u experta preukáže životopisom s uvedením plnenia vyššie uvedených požiadaviek vrátane uvedenia spôsobu ich overenia, s čestným prehlásením experta o pravdivosti údajov. 
V bode 4. podmienku účasti uchádzač u experta preukáže zoznamom publikácií/vypracovaných dokumentov vrátane uvedenia spôsobu ich overenia, s čestným prehlásením experta o pravdivosti údajov.

Kľúčový expert č. 2 – Expert na facilitáciu procesu prípravy územných rozvojových dokumentov a na vytváranie partnerstiev
1.	VŠ vzdelanie min. 2. stupňa,
2.	minimálne 8-ročná odborná prax v oblasti prípravy rozvojových dokumentov,
3.	preukázateľné skúsenosti s facilitáciou pracovných skupín v rámci prípravy min. 3 rozvojových dokumentov na úrovni miest a/alebo regiónov, v každom z nich so zapojením viac ako 50 autorov a spoluautorov pre jednotlivé oblasti rozvoja, z toho min. 2 rozvojové dokumenty pre územie s počtom obyvateľov viac ako 200 000,
4.	min. 5-ročná priama skúsenosť s fungovaním verejnej správy.
Uchádzač splnenie podmienky účasti v bodoch 1. až 4.u experta preukáže životopisom s uvedením plnenia vyššie uvedených požiadaviek vrátane uvedenia spôsobu ich overenia, s čestným prehlásením experta o pravdivosti údajov.

Kľúčový expert č. 3 – Manažér prípravy PHSR
1.	VŠ vzdelanie min. 1. stupňa,
2.	minimálne 5-ročné skúsenosti (prax) s technicko-organizačným riadením projektov v oblasti rozvoja, resp. prípravou rozvojových plánov na úrovni miest a/alebo regiónov na pozícii projektového manažéra, administrátora alebo koordinátora; 
3.	Min. 2 preukázateľné skúsenosti z manažmentu procesu tvorby rozvojových dokumentov na úrovni miest a/alebo regiónov, z toho aspoň 1 pre územie s viac ako 200 000 obyvateľmi 
Uchádzač splnenie podmienky účasti v bodoch 1. až 3.u experta preukáže životopisom s uvedením plnenia vyššie uvedených požiadaviek vrátane uvedenia spôsobu ich overenia, s čestným prehlásením experta o pravdivosti údajov.

Uchádzač doloží čestné prehlásenie štatutára organizácie, že v čase predloženia ponuky všetci vyššie uvedení experti sú v pracovno-právnom alebo obdobnom vzťahu (vrátane mandátnej zmluvy), pracovníkmi uchádzača a na vyhodnotení, aktualizácii a spracovaní PHSR do roku 2020 sa budú priamo podieľať.